Grünhaus (Grabin)

GrünhausGrünhaus w Archiwje zhubjenych wsow   bě hajnkownja a sydlišćo při Łužiskej wuhrodźe w zapadnej Delnjej Łužicy, kotraž słušeše do Grabina. Wjes ležeše něhdźe dźesać kilometrow južnje Grabina a něhdźe dwaceći kilometrow sewjernje Łuchowskeho gmejnskeho dźěla Kleinleipisch.

Sydlišćo měješe so w lěće 1975 za brunicowu jamu Kleinleipisch wopušćić. Po hamtskich ličbach dyrbjachu so 50 wobydlerjow přesydlić.

 Stawizny 
Sydlišćo bu prěni raz pisomnje naspomnjene w lěće 1594 jako wudwór, kotryž słušeše do Grabinskeho knjejstwa. Wokoło 1740 běchu město wudwora twarili „zeleny palais“ za hońtwjerske přebytki sakskeho kurwjercha Bjedricha Awgusta II. Wot lěta 1800 měješe tamniša hajnkownja status wyšeje hajnkownje, wokoło kotrejež wuwiwaše so małe sydlišćo. Po Prěnjej swětowej wójnje sta so Grünhaus ze swojim hosćencom „Waldschlößchen“ (wot 1928: „Zum Auerhahn“) z woblubowanym wulětnišćom za wobydlerstwo Grabina a wokoliny.

W lěće 1965 měješe hišće 65 wobydlerjow.

 Žórła 


Kategorija:Sydlišćo w Delnjej Łužicy
Kategorija:Pusta wjes we Łužicy
Kategorija:Pusta wjes w Braniborskej
Kategorija:Grabin
Kategorija:Prěnje naspomnjenje 1594